Dale kraftverk
Store norske leksikon,Teknologi og industri,Energi,Kraftselskaper og kraftverk
Dale kraftverk er et vannkraftverk i Vaksdal kommune, Vestland. Kraftverket ligger i Bergsdalsvassdraget.
Dale kraftverk utnytter fallet fra inntaket i Storfossdammen (402–394 moh.) og ned til Dale fabrikksted (30 moh.). Nedbørsfeltet er på 248 km². Den gamle stasjonen hadde seks peltonturbiner; den første ble satt i drift i 1927 og den siste i 1951. I årene 1987 til 1990 bygget BKK en helt ny kraftstasjon i fjell på Dale. Fire av aggregatene i gamlestasjonen ble pensjonert og avløst av ett nytt aggregat i den nye i 1990. I 2007 kom et nytt aggregat på plass i det nye kraftverket, og da var det ikke lenger behov for å fortsette driften i det gamle kraftverket.Den nye stasjonen er i dag bestykket med to francisturbiner som utnytter fallhøyden på 375 meter. Dale kraftverk har en installasjon på 146 MW og en midlere årsproduksjon på 694 GWh.Deler av den gamle stasjonsbygningen benyttes som opplevelsessenter og er et besøkskraftverk. Eier er Eviny Fornybar AS. Les mer i Store norske leksikon vannkraftverk Vaksdal